《钱陈柳边权惠阳教》
宋代·赵必象

豪气元龙习未除，扁舟撑月过丰湖。
饭虽不足犹携鹤，累既无多合载书。
野客惯曾怜郑老，诸公何敢薄相如。
江湖交旧如垂问，为道衰颓只故吾。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。